ஷாஜகானின் சாதனையைப் பாராட்டி, புகழ்பெற்ற வளைகுடா பத்திரிகையான `கலீஜ் டைம்ஸ்’ செய்தி வெளியிட்டுள்ளது. ஷாஜகான் அளித்துள்ள பேட்டியில் “1990-ம் ஆண்டு வெறுங்கையுடன் இந்த நாட்டுக்கு வந்தேன். ஆனால், தெளிவான பார்வை என்னிடம் இருந்தது. நான் படித்த படிப்பு என்னைக் கைவிடாது என்ற நம்பிக்கைகொண்டிருந்தேன். பிரச்னைகள் வராமல் இல்லை. அவற்றை எல்லாம் தைரியமாக அணுகினேன். பிரச்னைகளை அணுகத் தயங்கக் கூடாது. என்னைப் பலரும் ஏமாற்றிச் சென்றுள்ளனர். அந்தச் சமயங்களில் `தாய்நாட்டுக்குப் போய்விடலாமா?’ என்றுகூட தோன்றும். பிரச்னைகள்தான் எனக்கு வாழ்க்கையைக் கற்றுக்கொடுத்தன. ஒரு காலத்தில் கார் கழுவிய நான், இப்போது பல கார்கள் வைத்துள்ளேன்.